El , devegnesto realtà inte el 12 de setenbre del 1999 e dirizesto dal Cao de Stato Majore Zenerałe turco Zenerałe Kenan Evren, el ze sta el terso Colpo de Stato inte ła istòria de ła Repùblega Turca, dopo del Colpo del 1960 e cueło là del 1971, ciamà "Colpo del Memorandum". I ani 1970 i zera stai caraterizai da confliti armai intrà drita e sanca, de frecuente el zera espresion de un conflito intrà i Stati Unii e l'Union Soviètega. Par portar un pretesto a un so intervento, l'Ezèrsito turco el ghea permetesto dei confliti; Racuanti i ghea pensà che ła zera stada ativamente fazesta na "stratezia de ła tension". El colpo el ze sta acetà da racuanti cofà ùtiłe par restaurar l'órdene pùblego. L'11 de setenbre del 1979, el zenerałe Kenan Evren cao de stato majore de łe Forse armae turche, el ghea ordenà al zenerałe Haydar Saltık un stùdio de fatibiłità so l'evegnensa de far-sù un colpo de Stato "costitusionałe" o de darghe un sèrio avertimento al goerno. Sto raporto, el racomandava un inbastimento del colpo prima de farlo par da vero e el ze sta metesto in ato in sie mezi. Atuà inte el setenbre del 1980, el controło del goerno el ze sta ponesto inte łe man del zenerałe Kenan Evren e del so Consejo de Seguresa Nasionałe, che suito el ghea scumisià proar normałizar el paeze co ła desołusion de tuti i partii e a ła promosion de novi atori pułìteghi sensa ligamento co ła pułìtega pre-1980 e i veci partii metesti fora leje. Ła zera stada ełaborada na nova Costitusion che ła ghe dazeva pì podere al Presidente in confronto a l'Asenblea, e el Senato el ze sta abołito. Dopo del referendum del 2010, inte el zugno del 2011, ła zera partia na indàzene rełasionada al Colpo de Stato del 1980 che inte el 2014 ła ga condanà a l'ergàstoło Kenan Evren.